FUQ IL-MEWT TA' Dr. F. W, MAEMPEL, M.D., M.L.A. Ta' VincenT UNGARO Il-bieraħ ħaj; il-lum mhux iżjed magħna: — Din kienet telfa ma titqiesx għalina.— Kien ilu snin u snin ir-raħal tagħna, Kien ilu żmien iħobbna u jdur bina, Kliemi mhux ġej mill-ħolm, mhux kliem il-għana ; Kliemi biki ta' qalb għal qalb ħanina Li xxejnet kienet biex ilkoll tarana Meħlusa minn kull hemm li d-dinja 'ttina. Fommu taz-zokkor; lil kulħadd ikellem, Kliemu ta' faraġ għal min jaf jisiltu, Tgħaddi mit-toroq lil kulħadd isellem. Iżur il-fqir u l-għani fid-djar tagħhom ; Dejjem taraħ biex igħin, biex jagħmel ħiltu, U jibqa' bla ma jehda jieqaf magħhom.